આજે સવારે મળેલી સ્ટેન્ડિંગ કમિટીમાં મધ્ય ઝોનના એસ્ટેટ વિભાગ દ્વારા મુકાયેલી દરખાસ્ત મુજબ ‌ટીપી સ્કીમ નં.૩ અને ફાઇનલ પ્લોટ નં.૧૧૬ની જમીન મેટ્રો રેલ પ્રોજેક્ટ સ્ટેશનના બાંધકામ માટે મેગા કંપનીને સોંપવાની દરખાસ્ત મુકાઇ છે. આશરે ૧૮૦૦ ચો.મી. જમીન પૈકીની મ્યુનિસિપલ ગાર્ડન સહિતની ૧પ૦૦ ચો.મી. જમીન અગાઉ મેટ્રો રેલ પ્રોજેકટ હેઠળ મેગા કંપનીને સોંપાઇ ગઇ છે. હવે બાકીની જમીન પર આવેલી મ્યુનિસિપલ લાઇબ્રેરી તેમજ મ્યુનિસિપલ ગાર્ડન તેમજ વિસ્થાપિતોને ફાળવાયેલી ર૩ દુકાનો ખસેડવાની થાય છે.